# Papan Kekunci

Sesiapa sahaja menggunakan papan kekunci untuk kegiatan harian mereka. Kebanyakannya berfikir tiada perlu konfigurkan papan kekunci. Sebenarnya tidak. Terdapat pelbagai pilihan papan kekunci yang boleh ditetapkan untuk memudahkan tugasan anda.

## Konfigurasi Kelakuan Papan Kekunci

Kelakuan papan kekunci dikawal melalui tab Papan Kekunci. Pilihan yang ada seperti berikut:

Papan kekunci diulang ketika kekunci ditahan

  Semua papan kekunci mempunyai keupayaan untuk mengulang satu ketukan kekunci secara pantas di atas skrin jika kekunci ditahan.

Lengah sebelum ulang:

  Biasanya ada lengah ketika kekunci papan kekunci ditekan dan bila ulang terpapar di atas skrin. Anda boleh memilih:

  - Pendek

  - Sederhana

  - Panjang

  - Sangat Panjang

Kelajuan ulang

  Ketika satu ketukan kekunci diulang, anda boleh mengawal berapa pantas ulang tersebut berlaku. Kelajuan yang ada adalah:

  - Perlahan

  - Sederhana

  - Pantas

  - Sangat Pantas

Kerlipan kursor dalam medan teks

  Kursor papan kekunci biasanya berkelip untuk memberitahu kedudukan semasanya. Kerlipan boleh dimatikan dengan membuang pilihan ini.

Kelajuan kerlipan

  Anda boleh mengkonfigur kelajuan kerlipan kursor. Lungsur ia ke arah kanan menyebabkan kursor berkelip lebih pantas, manakala sebaliknya ia berkelip lebih perlahan.

## Pilihan Bunyi Papan Kekunci

Papan kekunci kadang kala mengeluarkan bunyi untuk menarik perhatian pengguna. Bunyi ini boleh dikonfigur di dalam tab Bunyi.

Ketukan kekunci menghasilkan bunyi

  Anda boleh tetapkan papan kekunci anda supaya ketika mengetuk kekunci, ia akan berbunyi. Klik butang ini untuk membenarkannya.

Volum

  Anda juga boleh mengawal volum. Gerakkan pelungsur ke belah kanan untuk volum maksimum, dan ke arah kiri untuk minimumkan volum.

Loceng papan kekunci mati

  Jika anda mahu lumpuhkan loceng papan kekunci, pilih kotak radio ini. Tindakan ini sesuai digunakan ketika anda mahukan suasana yang senyap, seperti berada di dalam perpustakaan atau kelas.

Loceng papan kekunci dibenarkan

  Pilih kotak radio ini untuk membenarkan loceng papan kekunci. Tindakan ini menyebabkan pembesar suara komputer berbunyi bip ketika ia memerlukan perhatian anda.

Loceng papan kekunci suai

  Anda boleh benarkan sistem memainkan bunyi suai selain daripada bunyi bip sistem. Pilih butang radio ini dan tekan butang Layar untuk memilih fail yang dikehendaki. Tekan butang Selesai untuk menerapkan perubahan yang dilakukan.